Sophie Hæstorp Andersen (S), 2003-03-13:
Sundhed og livskvalitet afhænger jo af mange ting, og mange af tingene har vi også diskuteret her i dag: at have det godt i selskab med andre, grine, klare sig godt i skolen, føle, at man slår til.
Mange steder kan vi gøre noget for at undgå sygdomme og skader, og når det gælder børns og unges trivsel og livskvalitet, er der stadig mange steder, man kan tage fat.
Der skal skabes sundere rammer i skolen, i fritidslivet og i lokalsamfundet.
Vi er nødt til at erkende, at børns sundhed er et fælles ansvar, og når vi får viden, må vi også handle som politikere, som forældre eller som interesserede medborgere.
hos helt unge
En anden faktor er, at rygning faktisk er en smitsom vane.
Det er først og fremmest kammeraternes rygevaner, der har betydning for, hvorvidt et ungt menneske bliver ryger.
Vi har tidligere lagt vægt på, at det er forældrenes ansvar, om unge ryger, men spørgsmålet er, om tiden ikke er ved at løbe fra den holdning.
Når det mest er kammeraterne og ikke forældrene, man bruger tiden sammen med, og det er dem, man lader sig påvirke af, er det vel åbenlyst, at det ikke længere er nok at pålægge forældrene i hvert fald hele ansvaret.
Tager man den viden, vi i dag har om rygning, viser alle undersøgelser, at jo tidligere et ungt menneske begynder at ryge, desto større er sandsynligheden for, at han eller hun ender som storryger.
Unge piger har en markant højere sandsynlighed for at udvikle brystkræft,
hvis de ryger som teenagere, end deres ikkerygende medsøstre, og det har også vist sig, at unge bliver meget lettere afhængige af nikotin end voksne.
Blot nogle få cigaretter om ugen er nok til, at 12-årige begynder at vise tegn på afhængighed, og det synes jeg er svært at sidde overhørig.
Det er på tide at gøre en målrettet indsats for at udskyde rygestarten blandt børn og unge.
Tirsdag morgen var der nye meldinger
i nyhederne om, at antallet af mennesker, der dør af rygerlunger, er blevet fordoblet siden 1985, og det er hovedsagelig kvinder, der begyndte at ryge tilbage i 1960'erne og 1970'erne.
Bl.a. derfor og også for at undgå, at det bliver trenden i fremtiden, har Socialdemokraterne fremsat det beslutningsforslag, vi har behandlet i dag her i Folketinget, og som handler om at finde flere initiativer, der kan begrænse rygning hos børn og unge.
Det er også vise ord fra en tidligere sundhedsminister, denne gang hr. Carsten Koch. En aldersgrænse for salg af tobak til børn under 15 år er en del af beslutningsforslaget, der har været til debat her i dag, og det er den del, der er blevet taget mest positivt imod af mange partier.
Indenrigs- og sundhedsministeren har sågar lovet her i dag, at regeringen selv vil fremsætte et sådant forslag med den eneste ændring, at aldersgrænsen hæves til 16 år, og at aldersgrænsen for salg af alkohol i butikker tilsvarende hæves til 16 år.
Dette hilser Socialdemokraterne velkommen, men vi mener ikke, det
er nok
Det kan ikke stå alene, der er brug for bedre rygeafvænningstilbud til børn og unge, for det er endnu sværere for unge mennesker at blive rygeafvænnet, end det er for voksne.
Samtidig skal vi kigge på muligheden for at forbyde salg af cigaretter i 10-stk.s-pakninger, som WHO har anbefalet over for medlemslandene i EU, som Danmark jo er en del af.
Det er nemlig især de unge, der lader sig lokke af små og billigere pakker.
det kan man selvfølgelig godt diskutere.
Endelig vil Socialdemokraterne også gøre en indsats for at nedsætte prisen på de nikotinpræparater, der bevisligt er med til at hjælpe folk med at holde op med at ryge.
Hvis VK-regeringen kan finde penge til at sætte afgifterne på tobak ned, må den også kunne finde penge til måske at yde en form for tilskud til rygeafvænning i fremtiden.
Med disse ord vil jeg så lade forslaget overgå til udvalget, og her kan man jo stille nogle spørgsmål og diskutere videre om, hvordan et fremtidigt lovforslag på området skal se ud.